EkBass/fiwiki-20250220-pages-articles huggingface dataset:
Lhasa apso

Lhasa apso () on suosituin Tiibetistä tulevista pienistä koiraroduista. Se on nimetty pääkaupungin Lhasan mukaan. == Ulkonäkö == Lhasa apson ihannesäkäkorkeus on uroksilla 25 cm; nartut ovat hieman pienempiä. Sen selkä on hieman säkäkorkeutta pidempi, muttei niin paljon että sillä olisi heikko selkäranka. Ihannepaino on viidestä seitsemään kiloon. Runsaan kasvot peittävän karvapeitteen alla on paljon samaa kuin pienissä terriereissä. Karvapeite on pitkää sekä suoraa ja väriltään se on kultainen, hiekanvärinen, hunajanvärinen, tummanharmaankirjava (grizzle), liuskeenharmaa, savunharmaa, kirjava, musta, valkoinen tai ruskea. == Luonne ja käyttäytyminen == Lhasa apso on luonteeltaan itsenäinen ja vieraita kohtaan varautunut, mutta omiansa kohtaan se on hempeä ja rakkautta kaipaava. Sen ruokahalu on sopusoinnussa pienen koon kanssa. Se on tottunut kävelemään pitkiä matkoja, ja rakastaakin pitkiä lenkkejä. == Hoito == Nykypäivän lhasa apsolla on täydellinen turkki ja ulkonäkö, mutta näyttelyiden loistokkuutta ei voi saavuttaa ilman kovaa työtä. Pitkä karvapeite vaatii useita shampoopesuja. Rotu on tottunut Tiibetin vuoristoissa kylmään ilmaan. Pitkä turkki silmien edessä suojaakin lhasa apsoa sen kotiseudun häikäisevältä lumelta. ==Lähteet== ==Aiheesta muualla== *Lhasa apso ry *Suomen Kennelliitto: Lhasa apso (PDF) Luokka:Tiibetiläiset koirarodut Luokka:FCI 9 Seurakoirat ja kääpiökoirat Luokka:Kääpiökoirat Luokka:Seulonnan keskeiset artikkelit
Puolan marsalkka

Puolan marsalkka Nato OF-10 Puolan marsalkka () on Puolan korkein sotilasarvo. Se on myönnetty kuudelle sotilaalle. Sotilasarvo on vastannut muiden maiden sotamarsalkkaa tai Naton OF-10:tä. Nimityksen myöntää Puolan presidentti. Yhtään Puolan marsalkkaa ei ole elossa, ja nyttemmin on käyttöön otettu neljän tähden kenraalin arvo, joka on ilmeisesti alempi kuin marsalkan arvo. Symbolisena merkkinä marsalkalle ojennetaan bulava; Puolan marsalkan arvomerkissä on kaksi bulavaa. * Józef Piłsudski (1867–1935), myönnetty 1919 * Ferdinand Foch (1851–1929), myönnetty 1922, myös Ranskan marsalkka 1918 ja brittiarmeijan sotamarsalkka 1919 * Edward Rydz-Śmigły (1881–1941), myönnetty 1936 * Michał Rola-Żymierski (1890–1989), myönnetty 1945 * Konstanty Rokossowski (1896-1968), myönnetty 1949, myös Neuvostoliiton marsalkka 1945 * Marian Spychalski (1906–1980), myönnetty 1963 == Lähteet == Luokka:Arvonimet Luokka:Sotilasarvot Luokka:Puolan asevoimat
Margaret George

pienoiskuva|Margaret George Margaret George (s. 1943, Nashville) on yhdysvaltalainen kirjailija. Hän on matkustellut runsaasti koko ikänsä lapsuudestaan lähtien, jolloin isän työ vei perhettä ympäri maapalloa. Siitä alkaen kun hän pienenä tutustui Egyptin ja Lähi-idän historiallisiin maisemiin, hänen kiinnostuksensa niiden menneisyyttä ja siellä eläneitä ihmisiä kohtaan on vain kasvanut. Hänen tunnetuin teoksensa on yli tuhatsivuinen historiallinen suurromaani Minä, Kleopatra, joka kertoo Egyptin kuningattaresta Kleopatra VII Filopatorista. Jokaista kirjaansa varten George perehtyy syvällisesti siihen aikakauteen, miljööseen ja niiden ihmisten elämään, josta kirjoittaa. Niiden seitsemän vuoden aikana, jotka Minä, Kleopatra -romaanin valmistuminen vei, hän muun muassa matkusti neljä kertaa ympäriinsä Egyptissä ja koko siinä Välimeren maailmassa, johon romaanin tapahtumat sijoittuvat, sekä tutustui tarkasti antiikin historiallisiin ja kaunokirjallisiin dokumentteihin. Ennen Kleopatra-kirjaansa hän on julkaissut jo kaksi historiallista romaania, toisen Henrik VIII:sta ja toisen Maria Stuartista. Nykyään George asuu Madisonin kaupungissa Wisconsinissa. Luokka:Yhdysvaltalaiset kirjailijat Luokka:Vuonna 1943 syntyneet Luokka:Elävät henkilöt
Koti-Kajaani

Koti-Kajaani on Kajaanissa ja sen lähikunnissa ilmestyvä kaupunkilehti. Lehti ilmestyy kerran viikossa keskiviikkoisin. Lehti jaetaan lähes kaikkiin talouksiin Kajaanissa, Sotkamossa, Paltamossa ja Ristijärvellä. Lehti jaetaan myös Kuhmon, Suomussalmen, Hyrynsalmen ja Puolangan taajamissa. Huhtikuusta 2020 lähtien lehti on ilmestynyt vain keskiviikkoisin. Sitä ennen se ilmestyi myös lauantaisin. Lehden päätoimittaja on Tiina Suutari. Lehti luonnehtii itseään sitoutumattomaksi kaupunkilehdeksi. == Historia == Koti-Kajaanin perusti kajaanilainen Alpo Korhonen helmikuussa 1971. Aluksi lehti ilmestyi Ilmoituslehti Kajaani -nimellä, ja seuraavasta vuodesta nimellä Koski-Kajaani. Koti-Kajaaniksi lehden nimi muutettiin 1975. Alpo Korhosen kuoltua vuonna 1980 lehden kustantamista jatkoi hänen tyttärensä perheineen vuoteen 2001. Tuolloin Kainuun Sanomat osti perheyrityksen. Yrityskaupalla Koti-Kajaanista tuli Kainuun Sanomien tytäryhtiö ja osa Alma Media -konsernia. Vuonna 2015 kajaanilainen SLP Kustannus Oy osti Alma Media Kustannus Oy:n omistaman Kainuun lehtiliiketoiminnan, jolloin myös Koti-Kajaani siirtyi sen omistukseen. SLP Kustannus Oy on Suomalainen Lehtipaino Oy:n tytäryhtiö. Kaupunkilehtien liiton jäseneksi Koti-Kajaani liittyi 1975. Kaupunkilehtien liiton toiminta loppui 31. joulukuuta 2009, kun valtaosa sen jäsenistä Koti- Kajaani mukaan lukien liittyi Sanomalehtien Liittoon. Koti-Kajaani on sitoutunut noudattamaan Julkisen sanan neuvoston toimintaperiaatteita. == Muuta == Koti-Kajaani kustantaa toimintansa ilmoitusmyynnistä saaduilla tuloilla. Lehden jakelun hoitavat Suomen Suoramainonta ja Jakelumasters Oy. Koti-Kajaanissa julkaistaan myös paikalliseksi legendaksi noussutta Kuuloluuria, johon lukijat voivat soittaa ja antaa kiitosta tai kritiikkiä heitä koskettavista asioista. == Lähteet == == Aiheesta muualla == *Koti- Kajaanin internet-sivut Luokka:Ilmaisjakelulehdet Luokka:Suomalaiset kaupunkilehdet Luokka:Kajaanin media Luokka:Alma Median sanomalehdet
Kupreanof

Kupreanof on kaupunki Alaskassa. Se on saanut nimensä Venäjän Amerikan kuvernöörin kapteeni Kuprejanovin mukaan. Kaupunki sijaitsee Kupreanofinsaaren koillisrannalla vastapäätä Petersburgia ja Mitkofinsaarta. Kupreanofin asukasluku oli vuoden väestönlaskennassa 23. Kaupungin asukkaat ovat pääosin eurooppalaisten siirtolaisten jälkeläisiä ("valkoisia", whites oli vuoden 2000 väestönlaskennassa asukkaista 21). Alaskan alkuperäiskansoihin kuuluvia asukkaita ei ole. Kaikki talot on rakennettu vesirajaan, teitä kaupungissa ei ole. Asukkaat kulkevat kevyillä veneillä Petersburgiin kouluun ja kauppoihin. == Historiaa == Ensimmäiset asukkaat tulivat alueelle 1800–1900-lukujen vaihteessa. Paikka tunnettiin silloin nimellä West Petersburg. Knudsenin veljekset aloittivat ensimmäisenä kylän yritystoiminnan perustamalla sahan vuonna 1911. Yukon Fur Farm aloitti kettukasvatuksen 1920-luvun alussa, mutta vaihtoi pian minkkeihin. Siitä tuli Alaskan ensimmäinen minkkitarha. 1920-luvulla Kupreanofissa asui yli sata asukasta. Vaikka Knudsenin saha ja Yukon Fur Farm jatkoivat 1960-luvulle asti, paikkakunnan elinmahdollisuudet heikkenivät. Asukasluku oli vuonna 1950 60 ja vuonna 1960 enää 26. Sen jälkeen asukasluku on pysynyt suunnilleen samana. West Petersburg (erottuakseen Petersburgista) muutti nimensä Kupreanofiksi sijaintisaarensa mukaisesti vuonna 1975, kun siitä tuli toisen luokan kaupunki. == Lähteet == == Aiheesta muualla == * http://www.epodunk.com/cgi-bin/genInfo.php?locIndex=27972 * Kupreanof Google Mapsissa Luokka:Alaskan kaupungit
Lisäkilpirauhanen

Lisäkilpirauhasia () on neljä kappaletta ja ne sijaitsevat kilpirauhasen takapinnalla. Lisäkilpirauhaset ovat muodostuneet sikiökaudella nielun epiteelistä. Lisäkilpirauhaset kuuluvat elimistön umpieritysjärjestelmään eli ne ovat endokriinisia rauhasia ja ne erittävät verenkiertoon parathormonia eli lisäkilpirauhashormonia. Parathormonit lisäävät kalsium-ionien pitoisuutta veressä. Parathormonit lisäävät kalsium-ionien takaisinimeytymistä munuaisten tubuluksista sekä lisäävät ja aktivoivat osteoklasteja, jotka ovat luuta hajottavia soluja. Lisäkilpirauhasen liikatoiminta voi aiheuttaa osteoklastien liian aktivoitumisen seurauksen luukatoa eli osteoporoosia. Lisäkilpirauhasen vajaatoiminta puolestaan lisää osteopetroosin eli luiden liikakasvun vaaraa. Tyypillisiä lisäkilpirauhasen vajaatoiminnan oireita ovat lihaskrampit, varpaiden ja sormien pistely sekä suun seudun puutuminen. Lisäkilpirauhasen liikatoimintaa eli Hyperparatyreoosia esiintyy noin 0,1-0,4 prosentilla aikuisväestöstä. Sairaus on yleisempää 50 ikävuoden jälkeen ja naisilla kuin miehillä. Mahdolliset oireet ovat usein heikkoja ja yli puolet tapauksista on oireettomia. Mahdollisia oireita ovat ruoansulatus- ja suolisto-ongelmat, tihentynyt virtsaamistarve, jano, munuaiskivien aiheuttamat vatsa-/kylkikivut, masennus, uupumus, ahdistuneisuus, ärtyneisyys, keskittymisvaikeudet ja psykoosi. Lisäkilpirauhashormonin liiallinen erittyminen vähentää luustosta kalsiumia, mikä voi johtaa osteoporoosista johtuviin luunmurtumiin. == Lähteet == ==Aiheesta muualla== * Lisäkilpirauhasen liikatoiminta - terveyskirjasto. *Solunetti: Lisäkilpirauhanen *Suomen Kilpirauhasliitto ry: Lisäkilpirauhaset Luokka:Umpieritysrauhaset
Kaksi kertaa enemmän

Kaksi kertaa enemmän on vuonna 2003 ilmestynyt Gimmelin kakkosalbumi. Se on myynyt platinaa. Albumilta on julkaistu singlet "Sydän pliis särkekää" ja "Harmaata lunta". Jälkimmäisestä tehtiin myös video. Albumilla on Gimmelin jäsenten, Jenni Vartiaisen, Susanna Korvalan ja Ushma Karnanin soolokappaleet. Jennin on "Mustavalkoisuutta", Susannan "Salaa" ja Ushman "Soittolista". Albumi nousi ensimmäisellä listaviikollaan Suomen albumilistan kakkoseksi, joka oli sen korkein listasijoitus. Levy pysyi kakkosena kolme viikkoa ja kaikkiaan 11 viikkoa listalla. Levyä on myyty Suomessa yhteensä 50 428 kappaletta ja se on saanut platinaa. == Kappaleet == # # # # # # # # # # # # == Kokoonpano == * Jenni Vartiainen – laulu * Susanna Korvala – laulu * Ushma Karnani – laulu === Muut muusikot === * Risto Asikainen – kitara, kosketinsoittimet, ohjelmointi * Rauli Eskolin – kitara, kosketinsoittimet, ohjelmointi * Mauro Gargano – rummut * Macke Granberg – kitara, ohjelmointi * Stiina Jean – taustalaulu * Janne Lehto – kitara, basso * Sami Lehto – rummut, kosketinsoittimet, ohjelmointi * Christa Renwall – taustalaulu * Tommi Saarikivi – basso * Kirka Sainio – basso * Patric Sarin – taustakuoro, ohjelmointi * Timo Tolkki – kitara === Tuotanto === * Risto Asikainen – tuottaja, miksaaja * Rauli "Illusion Rake" Eskolin – miksaaja, lisätuotanto (kappaleet 1 & 3) * Mikko Karmila – miksaaja * Sami Lehto – miksaaja * Patric Sarin – miksaaja * Macke Granberg – miksaaja * Pauli Saastamoinen – masteroija * Numi Nummelin – valokuvat * Minttu Vesala – styling * Janne Uotila – kannet * Kari Hynninen – vastaava tuottaja == Lähteet == Luokka:Vuoden 2003 albumit Luokka:Gimmelin albumit Luokka:Rauli Eskolinin tuottamat albumit
Parnasso

Parnasso on suomalainen kirjallisuuslehti. Se perustettiin vuonna 1951 yhdistämällä lehdet Näköala ja Ajan kirja. Parnasso toimi ensin Suomen Kulttuurirahaston suojissa, mutta siirtyi 1960-luvun lopulla Yhtyneitten Kuvalehtien (nykyinen Otavamedia) kustannettavaksi. == Historia == Parnasso perustettiin liennyttämään kirjallisuuden säilyttäjien ja uudistajien välisiä ristiriitoja, ja ensimmäinen päätoimittaja Kaarlo Marjanen oli kompromissi näiden kahden leirin väliltä. Ajatus uudesta lehdestä oli lähtöisin V. A. Koskenniemeltä. Koskenniemi ei pitänyt Näköalan ja Ajan kirjan linjasta ja oli tuohtunut muun muassa Eino S. Revon hänen kriitikontoimeensa kohdistamaan arvosteluun. Lehdet yhdistämisellä Koskenniemi pyrki vakiinnuttamaan edustamansa vanhan linjan.Nummi, Jyrki: On oltava ehdottoman moderni. Helsingin Sanomat 4.2.2011, s. C 3. Pian lehti kuitenkin muuttui nuoren polven modernistien foorumiksi, jolla käytiin merkittäviä keskusteluja uudesta kirjallisuudesta ja sen teoriasta sekä kritiikistä. Parnasson suuruuden aikana voi pitää 1950- ja 1960-lukuja. Erityisesti kultakautena pidetään Kai Laitisen seitsemän vuoden mittaista kautta vuodesta 1958, jolloin lehti laajeni käsittämään teatterin, elokuvan ja television. Mutta myös Tuomas Anhavan pitkä kausi oli merkittävä, kuitenkin toisella tavalla, sillä Parnasson vaateliaimmat periaatteet vakiintuivat silloin. Lehti oli hänen kaudellaan lakkautusuhan alla, ja siihen hän reagoi kääntämällä Ezra Poundin runoja ja muotoilemalla suomennokseen viitteellisen vastineen. Jarkko Laineen kausi venyi joidenkin mielestä liian pitkäksi, ja lehteen alkoi kohdistua yhä enemmän arvostelua. 1990-luvulla Parnasso muutettiin neljästi vuodessa ilmestyväksi aikakauskirjaksi. Vuonna 2003 lehti uudistettiin ulkoasultaan aikakauslehtimäisemmäksi, ja se ilmestyy seitsemän kertaa vuodessa. Syksyllä 2014 Parnasso liitettiin Suomen Kuvalehti -lehtiperheeseen, jolloin sen päätoimittajaksi tuli Suomen Kuvalehden päätoimittaja ja vastaavaksi tuottajaksi Karo Hämäläinen. == Parnasson päätoimittajat == * Kaarlo Marjanen 1951–1954 * Lauri Viljanen 1954–1956 * Aatos Ojala 1957 * Kai Laitinen 1958–1965 * Tuomas Anhava 1966–1979 * Juhani Salokannel 1980–1986 * Jarkko Laine 1987–2002 * Juhana Rossi 2003–2005 * Jarmo Papinniemi 2005–2012 * Tarja Hurme (ma.) 2012–2014 * Ville Pernaa 2014–2019 * Jarmo Raivio (vt.) 2020 * Matti Kalliokoski 2020– == Lähteet == ==Kirjallisuutta== *Suurpää, Matti: Parnasso 1951–2011. Kirjallisuuslehden kuusi vuosikymmentä. Helsingissä: Otava, 2011. Luokka:Suomalaiset kirjallisuuslehdet Luokka:Otavamedia
The Stone Poneys

The Stone Poneys oli yhdysvaltalainen folkrock-yhtye. Se toimi vuosina 1965–1968, ja ehti sinä aikana julkaista kolme albumia, jotka tuotti Nick Venet. Useimmat laulut olivat yhtyeen kitaristien, Bob Kimmelin ja Ken Edwardsin säveltämiä. The Stone Poneys perustettiin Los Angelesissa. Se julkaisi ensimmäisen albuminsa, The Stone Poneysin tammikuussa 1967. Yhtyeen menestynein kappale oli vuonna 1967 julkaistu ”Different Drum”, joka oli top 100 -listalla kolmetoista viikkoa. Yhtyeen laulaja Linda Ronstadt aloitti pian soolouran, eikä yhtye vuoden 1968 jälkeen enää levyttänyt. == Jäsenet == * Linda Ronstadt – laulu * Bob Kimmel – kitara * Ken Edwards – kitara == Diskografia == * The Stone Poneys (1967) * Evergreen Vol. 2 (1967) * Linda Ronstadt Stone Poneys and Friends Vol. III (1968) == Aiheesta muualla == * The Stone Poneys Luokka:Yhdysvaltalaiset folk rock -yhtyeet Luokka:Yhdysvaltalaiset folkyhtyeet Luokka:Yhdysvaltalaiset rockyhtyeet
Luettelo tunnetuista homo- ja biseksuaaleista

Luettelot tunnetuista homo-, bi- tai panseksuaaleista koostuu kuuluisista nykyajan henkilöistä, jotka ovat julkisuudessa itse viitanneet seksuaaliseen suuntautumiseensa, ja historiallisista henkilöistä, joiden suuntautumisen käsittely on perusteltua. Länsimaisten henkilöiden suuri määrä luettelossa voi johtua yhteiskuntien erilaisesta suhtautumisesta homo-, bi- tai panseksuaalisuuteen.”[p]eople in Africa and the Middle East strongly object to societal acceptance of homosexuality. But there is far greater tolerance for homosexuality in major Latin American countries such as Mexico, Argentina, Bolivia and Brazil. Opinion in Europe is split between West and East. Majorities in every Western European nation surveyed say homosexuality should be accepted by society, while most Russians, Poles and Ukrainians disagree. Americans are divided – a thin majority (51 percent) believes homosexuality should be accepted, while 42 percent disagree.” Henkilöitä, joiden vain huhutaan olevan homoja tai biseksuaaleja, ei ole lueteltu. Huomautus- sarakkeeseen on merkitty, jos henkilö on kertonut tai hänen on kerrottu olevan nimenomaan homo- tai biseksuaali. Muissa tapauksessa henkilö on kertonut tai hänen on kerrottu olevan tai olleen parisuhteessa samaa sukupuolta olevan kanssa tai hän on ilmaissut seksuaalisen ja/tai romanttisen kiinnostuksensa samaa sukupuolta oleviin. Luettelo on pituutensa vuoksi jaettu kahteen osaan: * Luettelo tunnetuista suomalaisista homo- ja biseksuaaleista * Luettelo muiden maiden tunnetuista homo- ja biseksuaaleista == Lähteet == Homo- ja biseksuaaleista Luokka:Seksuaali- ja sukupuolivähemmistöt
Anssi Juutilainen

Veli Anssi Juutilainen (s. 1. lokakuuta 1956 Kangaslampi) on suomalainen entinen hiihtosuunnistaja. Valmistuttuaan liikunnanopettajaksi Juutilainen toimi vuosina 1981–1984 Espanjan hiihtomaajoukkueen valmentajana, kunnes aloitti hiihtosuunnistusuransa. Hiihtosuunnistuksessa hän voitti viisi maailmanmestaruutta ja yhteensä 11 MM-mitalia vuosina 1984–1992. Normaalimatkan maailmanmestaruuden hän voitti 1984 ja 1988, pikamatkan 1990 ja viestin 1988 ja 1992. Juutilainen voitti neljä Pohjoismaiden mestaruutta ja viisi Suomen mestaruutta uransa aikana. Myös hänen entinen vaimonsa Virpi Juutilainen on hiihtosuunnistuksen maailmanmestari. ==Lähteet== * Kilpakenttien sankarit 2, Tammi 1993, s. 40–41 ==Aiheesta muualla== * Juutilaisen esittely innotiimi.fi:ssä Luokka:Suomalaiset hiihtosuunnistajat Luokka:Vuonna 1956 syntyneet Luokka:Elävät henkilöt
Muhammad Ali (täsmennyssivu)

Muhammad Ali, Mehmet Ali tai Ali Muhammed on osa useiden henkilöiden nimeä, kuten: * Muhammad Ali, Egyptin kuvernööri 1805–1849 * Mehmet Ali Talat, kyproksenturkkilainen poliitikko * Mehmet Ali Ağca, paavi Johannes Paavali II:n salamurhan yrittäjä * Muhammad Ali, ent. Cassius Clay, yhdysvaltalainen raskaansarjan ammattilaisnyrkkeilijä 1960–1970-luvuilla * Mohammad Ali Shah, Iranin šaahi * Ali Mahdi Mohamed, Somalian entinen presidentti * Ali Muhammad Ghedi, somalialainen poliitikko * Muhammad Ali Jinnah, Pakistanin perustaja ==Muuta== *Muhammad Alin dynastia, Egyptin entinen hallitsijasuku
Kuulkaas enot!

Kuulkaas enot! on PMMP:n debyyttialbumi, joka julkaistiin syyskuussa 2003. Se on myynyt platinaa, lähes 45 000 kappaletta. Ennen itse albumia julkaistu single, "Rusketusraidat", oli kesän 2003 suurin hittikappale pysyen Suomen virallisen singlelistan kärjessä 11 viikkoa. Kappaleesta tehtiin musiikkivideo, joka sisältyi albumille. Muut singlet olivat "Niina", joka julkaistiin ainoastaan promona ja "Joutsenet", josta on myös video, sekä neljäntenä julkaistu "Kesä -95". Albumin paras sijoitus albumilistalla oli #6, ja se pysyi listalla seitsemän viikkoa. == Kappaleet == # # # # # # # # # # == Singlet == * Rusketusraidat * Niina promo Singlellä mukana kappale Isin pikku tyttö. * Joutsenet * Kesä -95 promo Julkaistiin ilman kuvakansia. == Lähteet == Luokka:Vuoden 2003 albumit Luokka:Vuoden 2003 esikoisalbumit Luokka:PMMP:n albumit
Virpi Juutilainen

Virpi Kaarina Juutilainen (o.s. Peltonen, s. 11. kesäkuuta 1961) on suomalainen entinen hiihtosuunnistaja. Juutilainen voitti urallaan neljä hiihtosuunnistuksen maailmanmestaruutta: 1988 viestissä ja normaalimatkalla, 1990 viestissä sekä 1994 normaalimatkalla. Lisäksi hän voitti viisi MM-hopeaa ja kolme MM-pronssia. Pohjoismaiden mestaruuskilpailuissa Juutilainen voitti urallaan neljä kultaa ja SM-tasolla seitsemän mestaruutta. Hän voitti Euroopan cupin 1987 ja maailmancupin vuonna 1989. ==Lähteet== * Kilpakenttien sankarit 2, Tammi 1992, s. 40–41 * http://www.kolumbus.fi/ansn/woc/indexwocski.html Luokka:Suomalaiset hiihtosuunnistajat Luokka:Vuonna 1961 syntyneet Luokka:Elävät henkilöt
Tabulatuuri

Tabulatuuri (usein myös muodossa tablatuuri, tabit tai täbit) on erityisesti kielisoittimelle tarkoitettu soitto-ohje, joka on verrattavissa pianon nuotteihin. Tabulatuureissa käytetään yleensä kirjain- ja numerosymboleita merkitsemään soitossa käytettävien sormien asettelua. Tabulatuureja käytetään soitto-ohjeina muun muassa kitaralle, bassolle, rummuille, huuliharpulle ja ukulelelle. Tabulatuuri on hyvin yksinkertainen soitto-ohje, eikä näin ollen sisällä tietoa mm. rytmistä. Tätä varten on kehitetty tietokoneohjelmia, kuten Guitar Pro, Tuxguitar, Power Tab Editor ja TablEdit Tablature Editor, jotka mahdollistavat tabulatuurien rytmityksen. ASCII-merkistöllä tehtyä tabulatuuria kutsutaan ASCII-tabulatuureiksi. Tabulatuureja on käytetty ainakin 1300-luvulta asti. == Aiheesta muualla == * Ultimate Guitar - Kitara- ja bassotabulatuureja * Tabinetti - Suomalaisia kitaratabulatuureja Luokka:Kitara Luokka:Nuottikirjoitus
Antiprotoni

Antiprotoni () on protonin antihiukkanen eli se on antimateriaa. ==Ominaisuudet== Se koostuu kahdesta anti-u-kvarkista ja yhdestä anti-d- kvarkista. Antiprotonilla on sama massa ja sama spin-luku kuin protonilla, mutta vastakkainen sähkövaraus. Antiprotoni on stabiili, mutta sen törmätessä protoniin tapahtuu annihilaatio. ==Löytäminen ja tutkimus== Antiprotonin löysivät kalifornialaisen Berkeleyn yliopiston tutkijat Emilio Gino Segrè ja Owen Chamberlain 1955 Bevatron-kiihdyttimellä. Löydöstään he saivat Nobelin fysiikanpalkinnon 1959. Reaktio, jossa antiprotoni ensimmäistä kertaa havaittiin, on muotoa :p + p = p + p + p + \overline{p}, missä siis \scriptstyle p on protoni ja \scriptstyle \overline{p} on antiprotoni. Keinotekoisesti antiprotoneita tuotetaan Fermilabin Tevatronissa, jossa niitä törmäytetään protoneihin jopa 1,96 TeV:n törmäysenergialla. == Katso myös == * Antimateria * Protoni == Lähteet == ==Aiheesta muualla== * Kari Enqvist - Antimaterian syvin olemus Luokka:Antimateria Luokka:Baryonit Luokka:Seulonnan keskeiset artikkelit
Rahje

Rahje on hevosilla käytettävien valjaiden osa. Rahje on nahkahihna, jonka avulla länget ja aisat (myös luokki, jos sitä käytetään) yhdistetään toisiinsa. Puhekielessä käytetään usein ilmaisua rahkeet eivät riitä, mutta sen merkitys on irtautunut täysin alkuperäisestä ja sillä tarkoitetaan voiman, keinon tai vastaavan riittämistä. Vanhastaan ongelmana olivat liian lyhyet rahkeet tai rahkeen katkeaminen. ==Aiheesta muualla== * Suomen työhevosseura Luokka:Valjaat
Lancaster (suku)

Lancaster oli eräs Englannin hallitsijasuvuista. Se oli toinen osapuoli ruusujen sodassa, vuosina 1455-1485 käydyssä epäsäännöllisessä sisällissodassa, joka riehui Englannissa ja Walesissa. Suvun nimenä oli Lancaster, koska sen jäsenet olivat sukua Juhana Gentille, ensimmäiselle Lancasterin herttualle. Heidän symbolinsa oli punainen ruusu. Lancasterien vastapuoli oli York-suku. Keskinäinen kamppailu on jatkunut nykypäivänä Lancashiren ja Yorkshiren kreivikuntien leikkimielisen kilvoittelun merkeissä. Maineikas Englannin Tudor-hallitsijasuku periytyi Lancastereista Margaret Beaufortin, Juhana Gentin lapsenlapsenlapsen, kautta. Margaret nai Edmund Tudorin ja heidän poikansa Henrik VII hallitsi ensimmäisenä Tudor-suvun kuninkaana yhdistäen lopulta kamppailevat suvut avioliittonsa kautta. Nimitys Lancaster-suku on myöhempien aikojen perua; teknisesti kyseessä oli vain yksi Plantagenet-suvun haara, ja lancasterilaiset kutsuivat itseään Plantagenet'eiksi. ==Lancaster-suvun kuninkaat== * Henrik IV (hallitsi 1399-1413) * Henrik V (1413-1422) * Henrik VI (1422-1461) ja (1470-1471) Luokka:Englannin keskiaika Luokka:Britannian hallitsijasuvut
York (suku)

York oli ruusujen sodassa (1455-1485) Lancasterien ohella toinen Englannin valtaistuinta tavoitellut suku. Se oli Lancasterien tavoin Plantagenet-suvun haara. Yorkin suku muodostui Edvard III:n pojan, Yorkin herttuan Edmund Langleyn, jälkeläisistä. Yorkilaiset saavuttivat ruusujen sodassa aluksi voittoja ja kolme yorkilaista nousi kuninkaaksi. Yorkilaiset kuitenkin hävisivät sodan viimeisen vaiheen 1480-luvulla. Rikhard III:lla oli useita vihollisia, etupäässä Lancastereiden kannattajia, jotka tukivat Henrik Tudoria, sillä alun perin walesilainen Tudor-suku oli läheistä sukua Lancastereille kuningas Henrik VI:n sisaren Margaretin ja Edmund Tudorin kautta. Tudor-vallankaappaus epäonnistui syksyllä 1483, mutta vuonna 1485 Rikhard ja Henrik kohtasivat Bosworthin taistelussa, jossa monet Rikhardin kannattajista vaihtoivat puolta ja Rikhard sai surmansa. Rikhard oli viimeinen Plantagenet-suvun kuningas ja viimeinen Englannin taistelussa kuollut kuningas. Henry Tudor avioitui Edvard IV:n vanhimman tyttären, Yorkin Elisabetin, kanssa ja yhdisti näin kaksi kilpailevaa sukua keskenään. Kuninkaana hänet tunnetaan Henrik VII:nä, vuoteen 1603 asti hallinneen Tudor- suvun hallitsijadynastian perustajana. Yksi Yorkin suvun tunnuksista oli valkoinen ruusu, jota Yorkshiren kreivikunta yhä käyttää. ==York-suvun kuninkaat== * Edvard IV (1461–1483) * Edvard V (1483) * Rikhard III (1483–1485) *
Kääpiöluppakani

Kääpiöluppakani eli kääpiöluppa on pienin Suomessa tavattava luppakorvainen lemmikkikanirotu. Se kuuluu kääpiökanirotuihin. Rodun kehittäjä on Adrian De Cock, ja rotu hyväksyttiin sen kotimaassa Hollannissa 1964. Pohjoismaisessa standardissa se tunnistettiin vuonna 1972. Kaikki standardin värit ja kuviot ovat hyväksyttyjä kääpiöluppalla. Lupilla esiintyy myös erilaisia turkkimuunnoksia, kuten fuchs (nykyään oma rotunsa Kasmirluppa), rex, satiini ja angora. Kääpiöluppien ihannepaino on 1,4–1,9 kilogrammaa ja niiden ruumis on melko lyhyt ja pää pyöreä. Kääpiöluppa on yleiseltä luonteeltaan melko rento ja hyvin helppohoitoinen. Kääpiöluppa on ollut yleisin kanihypyssä käytetty rotu, ja ne sijoittuvat tilastojen mukaan siinä hyvin. Tämä saattaa johtua niiden rohkeudesta, rennosta luonteesta sekä uteliaisuudesta. Nykyään on ristiriitaisia mielipiteitä lyhytrunkoisen kanin käytöstä esteillä ja estekaniristeytyksiä kasvatetaan radoille. Kääpiöluppa on yleinen rotu Suomessa ja kasvattajia löytyy lähes joka puolelta maata. Tällä hetkellä virallisia, Suomen Kaniyhdistys ry:n hyväksymiä kääpiölupan kasvattajia on noin 40. Kääpiölupat elävät seurallisuutensa vuoksi mielellään laumassa. Kääpiöluppa elää keskimäärin 5–7-vuotiaaksi, mutta vanhempi-ikäisiä yksilöitä löytyy. Hyvin hoidettuna kääpiöluppa voi elää jopa 10-vuotiaaksi. == Aiheesta muualla == * Kääpiöluppa petsiessä * Kaniininkasvattajat * Kaniyhdistyksen sivusto Luokka:Kanirodut Luokka:Seulonnan keskeiset artikkelit de:Widderkaninchen en:Mini Lop fr:Lapin bélier
Kombissiri

Kombissiri on kaupunki Centre-Sudin hallintoalueella Burkina Fasossa. Se on saman nimisen departementin ja Bazègan provinssin pääkaupunki. Kombissirissa oli vuoden 2006 väestönlaskennassa 66 342 asukastaBurkina Fason 2006 väestönlaskennan alustavat tulokset . ==Lähteet== Luokka:Burkina Fason kaupungit
Jorge Palma

Jorge Manuel d'Abreu Palma (s. 4. kesäkuuta 1950, Lissabon) on portugalilainen rock-laulaja ja laulunkirjoittaja. Palma aloitti pianonsoiton 6-vuotiaana. Vuonna 1963 hän osallistui Mallorcalla pidettyyn musiikkikilpailuun ja sijoittui toiseksi. Vuonna 1964 Palma alkoi kiinnostua rock-musiikista ja opetteli soittamaan kitaraa. Vuonna 1969 hän liittyi hard rock -yhtye Sindikatoon. Hän alkoi kirjoittaa omia lauluja kaksi vuotta myöhemmin. Soolouransa Palma aloitti julkaisemalla singlen The Nine Billion Names of God. Ensimmäisen LP:nsä, Com Uma Viagem na Palma da Mãon hän julkaisi vuonna 1975. Vuonna 1996 Palma liittyi Rio Grande -yhtyeeseen. Hän soitti myös vuoden 1998 maailmannäyttelyssä Lissabonissa. == Diskografia == === Studioalbumit === * Com Uma Viagem Na Palma da Mão (1975) * Té Já (1977) * Qualquer Coisa Pá Música (1979) * Acto Contínuo (1982) * Asas e Penas (1984) * Lado Errado da Noite (1985) * Quarto Minguante (1986) * Bairro do Amor (1989) * Jorge Palma (2001) * Norte (2004) === Kokoelmat === * Só (1991) * Palma's Gang – Ao Vivo no Johnny Guitar (1993) * Deixa-me Rir (1996) * Jorge Palma: O Melhor dos Melhores (1998) * Dá-me Lume: O Melhor de Jorge Palma (2000) * Clássicos da Renascença: Jorge Palma (2000) * No Tempo dos Assassinos (2002) * Estrela do Mar (2004) * A Arte e a Música de Jorge Palma (2004) === Singlet === * The Nine Billion Names of God (1971) * A Última Canção (1973) * Pecado Capital (1975) * Viagem (1976) === Albumit muiden artistien kanssa === * O Melhor de dois: Sérgio Godinho + Jorge Palma (2001; Sérgio Godinhon kanssa) Luokka:Portugalilaiset muusikot Luokka:Vuonna 1950 syntyneet Luokka:Elävät henkilöt
Poitou-Charentes

Poitou-Charentes on yksi Ranskan entisestä 26:sta hallintoalueesta läntisessä Keski-Ranskassa. Poitou-Charentesin muodostaneet neljä departementtia (Charente, Charente-Maritime, Deux-Sèvres ja Vienne) ovat nykyisin osa laajempaa Uuden-Akvitanian hallintoaluetta. == Katso myös == *Konjakki *
Nikke (kirjasarja)

Nikke () on suosittu ranskalainen lastenkirjasarja, joka kertoo Niken ja hänen koulutovereidensa vauhdikkaasta elämästä 1950-luvulla. Vuosina 1956–1964 ilmestyneet kirjat on kirjoittanut sarjakuvakäsikirjoittajana tunnettu René Goscinny ja kuvittanut Jean-Jacques Sempé. Kirjat koostuvat useista muutamien sivujen pituisista irrallisista tarinoista, jotka eivät yleensä muodosta yhtenäistä tapahtumaketjua. Sen sijaan tarinoiden teema saattaa läpi kirjan pysyä samana, esimerkiksi kirjassa Nikke kesälomalla. == Nikke-kirjat == Suomeksi Alkukielellä Pikku Nikke Le petit Nicolas (1960) Nikke ja nenä Les recrés du petit Nicolas (1961) Nikke kesälomalla Les vacances du petit Nicolas (1962) Nikke ja kaverit Le petit Nicolas et les copains (1963) Nikke ja kostajien sakki Le petit Nicolas a des ennuis (1964) Nikke palaa lomilta (Pikku Niken uudet seikkailut 1) Histoires inédites du Petit Nicolas (2004) Nikke on paras (Pikku Niken uudet seikkailut 2) Histoires inédites du Petit Nicolas (2004) Nikke vauhdissa (Pikku Niken uudet seikkailut 3) Histoires inédites du Petit Nicolas - Volume 2 (2006) == Aiheesta muualla == * Viralliset Nikke-sivut * Pikku Nikke hurmaa uusillakin toilailuillaan . Hämeen Sanomat 22.12.2005. Luokka:Lastenkirjasarjat
Velkavipu

Velkavipu tarkoittaa vieraan pääoman eli velan käyttöä yrityksen tai sijoituksen rahoittamiseen. Velkavivulla yritetään nostaa oman pääoman tuottoa. Velkavivun hyödyntämisen idea on, että velkaraha käytetään niin tuottavasti, että se tuottaa enemmän kuin velan kustannukset ovat. Silloin velan ottaminen on taloudellisesti kannattavaa. Jos tuottoa ei saadakaan tarpeeksi, vipu toimii väärin päin. Silloin velan käyttö heikentää tuottoa. Velkavipuun liittyy rahoitusriski. Mitä enemmän velkavipua otetaan, sitä huonommaksi vakavaraisuus käy. Kun velkavipu on suuri, yritys on alttiimpi epäsuotuisille tapahtumille. Mitä korkeammalle tuottotavoite asetetaan ja mitä suurempi velkavipu otetaan, sitä suuremmaksi rahoitusriski kasvaa. Rahoitusriskin hallitseminen merkitsee, ettei tuottotavoite ohita tärkeysjärjestyksessä järkevää riskinhallintaa. == Esimerkki == Kun esimerkiksi pääomasijoitusyhtiö tekee yritykseen 100 000 euron sijoituksen, josta lainarahaa on 50 000 (50 %), on oma pääoma 50 000 euroa (50 %). Jos irtautumisvaiheessa sijoituksen arvo on noussut vaikkapa 200 000 euroon, tuotto yhteensä on 100 000 euroa (+100 %). Oman pääoman (50 000 euroa) tuotto on sama 100 000 euroa, +200 % miinus korot 50 000 euron velalle sijoitusaikana. Velkavivun käyttö nosti siten oman pääoman tuottoa huomattavasti verrattuna siihen, että olisi sijoitettu 100 000 euroa omaa rahaa. Selvyyden vuoksi esimerkin prosenttiluvuissa ei ole huomioitu lainatun rahan koron vaikutusta tuottoon. Velkavipu kasvattaa myös riskiä. Voimme heti edellisestä esimerkistä huomata, että sijoitusajan piteneminen kasvattaa lainatulle rahalle maksettavien korkojen määrää ja siten pienentää tuottoa. Samoin käy jos lainan korko nousee. Jos sijoituksen arvo ei nousekaan alkuperäisestä 100 000 eurosta, muodostuu sijoittajan tuotto tappioksi, sillä hänen täytyy kuitenkin maksaa korot ottamalleen lainalle. == Katso myös == * Nettovelkaantumisaste * Pääomarakenne * Vakavaraisuus == Lähteet == Luokka:Sijoittaminen Luokka:Rahoitus
Kotivalo

Kotivalo on suomalainen etunimi. Se oli suomalaisessa almanakassa vuosina 1929–1949. Nimipäivä oli 14. toukokuuta. Inkerinmaan kalenterissa nimi oli mainittu jo vuonna 1914. Nimeä on käytetty sekä miehen että naisen nimenä, mutta yleisempi se on miehillä. Suomessa nimi annettiin vuosina 1900–1959 kaikkiaan 234 henkilölle, joista miespuolisia oli 163 ja naispuolisia 71. Vuoden 1960 jälkeen syntyneitä Kotivalo-nimisiä on vain muutama. == Lähteet == * === Viitteet === Luokka:Etunimet
Lada Nadežda

Lada Nadežda (VAZ 2120) on AvtoVAZin valmistama tila-auto. Sitä valmistettiin vuosina 1998–2007. Nadežda perustuu Lada Nivan tekniikkaan ja on Nivan tapaan nelivetoinen. Autossa on seitsemän istuinpaikkaa. Moottoriksi sai joko Nivan 1,7i-moottorin tai uudemman 1,8-litraisen Lada-moottorin. Nadeždassa on liukuovet molemmilla puolilla ja siihen saa myös kattoikkunan lisävarusteena. Autosta valmistettiin myös pakettiautoversiota. == Lähteet == == Aiheesta muualla == Nadežda Luokka:M-segmentin autot Luokka:1990-luvun autot Luokka:2000-vuosikymmenen autot
Anu Sinisalo

Anu Sinisalo (s. 3. maaliskuuta 1966 Helsinki) on suomalainen näyttelijä. Hän on näytellyt draama­sarjoissa, elo­kuvissa ja teatterissa niin suomeksi kuin ruotsiksi. == Ura == Sinisalo valmistui Teatteri­korkea­koulusta teatteri­taiteen maisteriksi vuonna 1996. Syksyllä 2014 Sinisalo sijoittui toiseksi Tanssii tähtien kanssa -ohjelman yhdeksännellä tuotantokaudella. == Yksityiselämä == Sinisalo asui avo­liitossa näyttelijä Antti Reinin kanssa vuosina 2012–2018. Hänen sisarensa Emilia Sinisalo on myös näyttelijä. == Palkinnot == Vuonna 2010 Sinisalo voitti parhaan nais­näyttelijän Venla- palkinnon roolistaan Helppo elämä -sarjassa. Vuonna 2015 hän sai parhaan naispääosan Jussin roolistaan elo­kuvassa Ei kiitos (2014). Vuonna 2017 hän sai parhaan nais­näyttelijän Venla-palkinnon draama­sarjasta Sorjonen. == Filmografia == Elokuvat Elokuvat Elokuvat Vuosi Nimi Rooli 2002 Kymmenen riivin­rautaa Eila Huhta­vesi 2005 Piilopaikka kahdelle Päivi Suvanto 2006 Matti naisten­lehden toimittaja 2011 Vares – Pahan suudelma Laila 2014 Ei kiitos Heli Valkonen 2015 Ollaan vapaita Maria 2016 Luokkakokous 2 – Polttarit Karola 2020 Aika jonka sain Suokas 2020 Metsä­jätti Kata­riina 2022 Toinen mies Harri Lyhytelokuvat Lyhytelokuvat Lyhytelokuvat Vuosi Nimi Rooli 1994 Kalenteri nuori emäntä 1998 Kulkurin taivas riitelevä nainen 1999 Yölento hoitaja 1999 Tie Lellen luo Anna aikuisena 2000 Pakkaus Lassen vaimo 2001 Taivas­matka äiti 2006 Pysäkki 2011 2B Televisio Televisio Televisio Vuosi Sarja Rooli 1995 Ottaako sydämestä? 1995 Samppanjaa ja vaahtokarkkeja Päivikki Rickman 1995 Rapman Laura 1998 Tuliportaat Kikka Nord­berg 1998 Rakkauden tanssi Kiti Väänänen 1998–1999 Klubi Irmeli Valkama 2001 Taivas sinivalkoinen Erikin nainen 2001, 2003 Kaverille ei jätetä Tarja Huhtamo / Paula Viljanen 2002 Paholaisen tytär Eva Salo­luoto 2002 Tummien vesien tulkit lääkäri 2003 Operaatio Stella Polaris Lotta Pajunen 2004 Käenpesä Latte 2006 Akkaa päälle Sinikka / Sirpa Hintikka 2006 Uudisraivaaja Ritva Hakala 2006 Salatut elämät Anna-Maija Halonen 2006 Jumalan kaikki oikut Heli 2006 Mogadishu Avenue Marjukka Nenonen 2008 Presidentin kanslia 2009 Puolustuksen puheenvuoro tuomari 2009 Pullukat Niinan äiti Televisio Televisio Televisio Vuosi Sarja Rooli 2009–2011 Helppo elämä Jaana Mikkonen 2012– Roba Liisa Somero 2012 Arne Dahl: De största vatten Anja Söder­stedt 2012 Morden i Sandhamn Isabelle 2014 Nymfit Pauliina Koski 2014 Tellus Eevin äiti 2015–2016 Beck Gunilla Urst 2016 Mustat lesket Mirjami Pentikäinen 2016–2019 Sorjonen Lena Jaakkola 2018 Ivalo Ella 2018 Kolmistaan Herkko 2019 Hillo Bellan äiti 2020 Syke Maisa Kajanne 2020– Pohjolan laki Sofia Benson 2021 Karkurit Liisa Somero 2021 Kullannuput Tuula 2021 Hotel Swan Helsinki Alma Sangha 2021 Mädät omenat Ulla Parvilinna 2022 Outo kesä Eeva 2023 Kullannuput Tuula == Lähteet == Luokka:Suomalaiset näyttelijät Luokka:Jussi-palkinnon saajat Luokka:Vuonna 1966 syntyneet Luokka:Elävät henkilöt
Mykolajiv

Mykolajiv eli Nikolajev (, ) on satamakaupunki Etelä-Ukrainassa ja Mykolajivin alueen hallinnollinen pääkaupunki.Welcome to Ukrane: Nikolaev city, Ukraine (Mykolaiv), ukrainetrek.com Kaupungissa on vuoden 2013 arvion mukaan 496 000 asukasta. Kaupunki sijaitsee Etelä-Bugjoen estuaarin rannalla paikassa, jossa sivujoki Inhul yhtyy siihen. Mykolajivista on linnuntietä 55 kilometriä Mustallemerelle ja 400 kilometriä Kiovaan. == Historia == Mykolajivin alueella on ollut asutusta jo kivi- ja pronssikausilla. Paikka oli kuitenkin pitkään asumaton, kunnes alueelle rakennettiin Venäjän–Turkin sodan (1787–1792) aikana ensin linnoitus ja sitten telakka. Telakan oli tarkoitus palvella Venäjän laivaston korjaustelakkana. Linnoituksen ja telakan ympärille kohosi asutusta, joka nimettiin Mykolajivin kaupungiksi. Kaupunki oli vuoteen 1862 ainoastaan sotilassatama ja -telakka ja Krimin sodan ja 1800-luvun viimeisten vuosikymmenien aikana Venäjän keisarikunnan Mustanmeren laivaston kotisatama. 1800-luvun lopussa kaupungista tuli keisarikunnan kolmanneksi tärkein telakkakaupunki ja tärkeä teollisuuden ja raideliikenteen keskus. Ukrainan itsenäisyyssodan (1917–1921) aikana kaupunkia hallitsivat vuoroin toisiaan vastaavan taistelevat joukot ja merkittävä osa sen infrastruktuurista ja teollisuudesta tuhoutui. Monien muiden ukrainalaisten kaupunkien tavoin Mykolajiv kärsi merkittäviä vahinkoja toisen maailmansodan aikana. Kaupunki ja teollisuusalueet rakennettiin kuitenkin uudestaan, ja kaupungin väestö kasvoi nopeasti. Ukrainan itsenäistymisen jälkeen vuonna 1991 Mykolajiv on kuulunut Ukrainaan. == Talous == Neuvostoliiton aikana Mykolajivissa sijaitsivat maan tärkeimmät sotilastelakat. Kaupungissa on rakennettu esimerkiksi elokuvan Panssarilaiva Potemkin tunnetuksi tekemä taistelulaiva Knjaz Potjomkin- Tavritšeski, sekä lentotukialukset Kiova ja Admiral Kuznetsov. Salaisten laivanrakennusprojektien vuoksi Mykolajiv oli suljettu kaupunki ja avattiin ulkomaalaisille vasta vuonna 1991. Mykolajiv on edelleen tärkeä laivanrakennusteollisuuden keskittymä. Kaupungissa on kolme merkittävää telakkaa: Mustanmeren telakka eli Mykolajivin eteläinen, Okean ja Kommunardien mukaan nimetty telakka 61. Muita merkittäviä teollisuudenaloja kaupungissa ovat koneenrakennus-, voimalaitos-, metalli- ja kosmetiikkateollisuus. Mykolajivin telakoilla rakennetaan noin puolet Ukrainassa rakennetuista laivoista ja kaupungin tuotantolaitoksissa 90 prosenttia Ukrainassa valmistetuista kaasuturbiineista. == Väestö == Vuosi 1811 1840 1863 1897 1914 1931 1959 1970 1979 1989 2001 (pyöristetty) 2013 (arvio) Väkiluku ==Kuvia== Tiedosto:Вид сверху на Николаев.jpg|Mykolajiv ilmakuvassa. Tiedosto:Панорама Миколаєва.jpg|Neuvostoaikaisia kerrostaloja Mykolajevissa. Tiedosto:Shipbuilding Factory name of 61 Communard.jpg|Kommunardien mukaan nimetty telakka 61. Tiedosto:OF17 DSC 3514.jpg|Inguljoen silta == Lähteet == ===Aiheesta muualta=== * Matkaopas Mykolajiviin Wikivoyagessa *
Sulevi

Sulevi on suomalainen miehen etunimi. Sulevi on suomalainen muoto virolaisperäisestä Sulev-nimestä, joka merkitsee 'luontevaa' ja 'hyvää'. Etunimenä Sulevi tuli käyttöön 1900-luvun alussa, ja nimipäiväkalenterissa se on ollut vuodesta 1929 alkaen päivällä 5. kesäkuuta. Suomessa on vuoden 2019 loppuun mennessä annettu Sulevi-nimi 2428 miehelle ja noin 170 naiselle. ==Tunnettuja Suleveja== * Sulevi Lyly (s. 1933), diplomi-insinööri, tekniikantutkija ja professori * Sulevi Manninen (1909–1936), runoilija ja kääntäjä * Sulevi Peltola (1946–2025), näyttelijä * Sulevi Riukulehto, maaseutututkija ==Sulevi nimimerkkinä tai muuna kuin ensimmäisenä etunimenä== * Ohto Manninen (koko nimi Ohto Heikki Sulevi Manninen), historiantutkija * Sulevi Manner, kirjailijanimi, jonka taakse kätkeytyvät Juha Numminen ja Eero J. Tikka * Sulevi, Kari Kuuvan salanimi == Kuvitteellisia Suleveja == * Sulevi Plankton, animaatiosarjassa Paavo Pesusieni ==Lähteet== Luokka:Etunimet
Taneli

Taneli on suomalainen miehen etunimi. Taneli on suomalainen muoto heprealaisperäisestä nimestä Daniel, joka merkitsee 'Jumala on tuomarini'. Nimi esiintyi Kansanvalistusseuran kalenterissa 1882–1883. Suomen almanakassa Taneli on ollut vuodesta 1890 paitsi vuosina 1906-1907, jolloin sen tilalla oli muoto Tanieli. Vuoden 2019 loppuun mennessä Digi- ja väestötietoviraston tietojen mukaan 7 334 miestä on saanut nimekseen Taneli. ==Tunnettuja Taneleita == *Taneli Eskola (s. 1958), valokuvaaja *Taneli Europaeus (1820–1884), kansanrunouden kerääjä, kielitieteilijä ja arkeologi *Taneli Heikka (s. 1971), toimittaja ja kirjailija *Taneli Hämäläinen (s. 2001), jalkapalloilija *Taneli Jarva (s. 1975), muusikko *Taneli Juutinen (s. 1994), keihäänheittäjä *Taneli Kekkonen (1928–1985), suurlähettiläs, Urho Kekkosen poika *Taneli Kurkela (1861–1923), opettaja ja valtiopäivämies *Taneli Kuusisto (1905–1988), säveltäjä *Taneli Lassila (s. 1998), pesäpalloilija *Taneli Luukkoinen (k. 1713?), isonvihan aikainen sissisoturi *Taneli Maasalo (s. 1988), jääkiekkoilija *Taneli Mustonen (s. 1978), elokuvaohjaaja *Taneli Mäkelä (s. 1959), näyttelijä ja laulaja *Taneli Nykänen (1845–1927), valtiopäivämies ja Suomalaisen puolueen kansanedustaja *Taneli Puumalainen (s. 1966), ylilääkäri ja tutkija *Taneli Rantatorikka (s. 1982), pesäpalloilija *Taneli Rautiainen (s. 1983), kuvataiteilija *Taneli Rinne (1934–2021), näyttelijä *Taneli Ronkainen (s. 1995), jääkiekkoilija *Taneli Siikaluoma (s. 1994), jääkiekkoilija *Taneli Tenhunen (s. 1985), pyörätuolitenniksen pelaaja *Taneli Tiilikainen (s. 1978), salibandyn pelaaja *Taneli Tikka (s. 1978), yritysjohtaja *Taneli Turunen (s. 1975), sellisti *Taneli Typpö (1878–1960), SDP:n kansanedustaja *Matti Taneli Vanhanen (s. 1955), poliitikko, eduskunnan ent. puhemies, Suomen pääministeri 2003–2010 *Taneli Viljanen (s. 1982), kirjailija ==Kuvitteellisia Taneleita== * Taneli, Rauli Nordbergin sarjakuvan ikuisesti kuusivuotias nimihahmohttp://kaupunginkirjasto.lahti.fi/vellamo/kirjailijatNordberg.htm * Taneli, veturi Wilbert Awdryn kirjasarjassa The Railway Series ja televisiosarjassa Tuomas Veturi * Taneli Halonen, tv-sarjassa Salatut elämät * Onnen Taneli, elokuvassa Autot * Taneli Järvinen, Hullu – hullumpi – yläaste -sarjan opettaja == Lähteet == * * ===Viitteet=== Luokka:Etunimet
Ulostaminen

Ulostaminen eli defekaatio () on ruoansulatuksen viimeinen vaihe. Siinä suolesta poistuu peräaukon kautta ravinnon imeytymätön osa, uloste. Ihmisen ulostamisen tiheys vaihtelee välillä kolme kertaa päivässä – kolme kertaa viikossa. Harvempi ulostamistiheys voi olla merkki ummetuksesta ja tiheämpi ripulista. == Fysiologia == Peristaltiikka tuo peräsuoleen ulostemassaa. Peräsuolen seinämän venytys toimii ulostamisheijasteen eli defekaatiorefleksin (ks. refleksi) ärsykkeenä. Selkäytimen ristiosassa sijaitseva ulostamiskeskus saa tiedon tästä venytyksestä. Keskushermoston ylemmät osat valvovat ulostamiskeskuksen toimintaa. Ulostamisen aikana koolonin loppuosa supistuu. Sitä tärkeämpää on kuitenkin vatsalihasten supistus, joka nostaa painetta vatsaontelossa. Kurkunpää sulkeutuu, jottei paine pääse karkaamaan. Ulosteen mukana suolesta poistuu ravinnon imeytymätön osan lisäksi paljon suolistobakteereja ja joko suolen seinämästä irronneita tai maksan sappeen erittämiä kuona-aineita. Ulostustarvetta on usein aamiaisen jälkeen, sillä sekä herääminen että syöminen stimuloivat koolonin massaperistaltiikkaa. Siistiksi opettelevalle lapselle voikin olla eduksi, jos hänet istutetaan potalle aina aamiaisen jälkeen. Useimmilla ihmisillä myös virtsarakko tyhjenee lähes automaattisesti ulostamisen yhteydessä. Tämä johtuu peräsuolen ja virtsarakon sulkijalihasten ja niihin liittyvien hermojen toiminnan päällekkäisyyksistä. ==Katso myös== *Ulosteinkontinenssi *Tuhriminen *Virtsaaminen *WC == Lähteet == Luokka:Ruoansulatus Luokka:Uloste
Kari Sallinen

Kari Juhani Sallinen (s. 24. syyskuuta 1959 Helsinki) on suomalainen, 1980-luvulla menestynyt huippusuunnistaja. Sallisen suurin saavutus on henkilökohtainen maailmanmestaruus vuonna 1985. Vuosina 1981 ja 1983 hän sijoittui MM-kisoissa viidenneksi ja vuonna 1987 yhdeksänneksi. Viestissä Sallinen saavutti MM-pronssia 1981, seitsemännen tilan 1983, viidennen sijan 1985 ja 1987 hän oli mukana neljänneksi sijoittuneessa joukkueessa. Sallisen maailmanmestaruus oli ensimmäinen suomalaisen miessuunnistajan voittama maailmanmestaruus. SM-kisoissa Sallinen voitti kolme kultaa vuosina 1982, 1983 ja 1986. Pitkällä matkalla hän voitti Suomen mestaruuden 1987, yösuunnistuksessa 1982 ja viestissä 1989. Sallinen oli myös mukana Hiidenkiertäjien ankkurina Jukolan viestin voittaneessa joukkueessa vuonna 1987. Vuoden 1988 maailmancupissa Sallinen oli kuudes. Sallinen edusti urallaan Matinkylän Akillesta, Rasti-Vihtiä ja Hiidenkiertäjiä. Hänen äitinsä Raili Sallinen oli hiihtosuunnistaja, ja viestin maailmanmestari vuoden 1975 MM-kilpailuissa. Ammatiltaan Sallinen on toimittaja. Hän työskenteli pitkään urheilutoimittajana Länsi-Uusimaa-lehdessä. == Lähteet == * Kilpakenttien sankarit 2, Tammi 1993, s. 60–61 === Viitteet === == Aiheesta muualla == * Ylen Elävä arkisto: MM-suunnistaja Kari Sallinen Luokka:Suomalaiset suunnistajat Luokka:Vuonna 1959 syntyneet Luokka:Elävät henkilöt
Love. Angel. Music. Baby.

Love. Angel. Music. Baby. on Gwen Stefanin esikoisalbumi, joka julkaistiin 23. marraskuuta 2004. Levyn sanoitukset käsittelevät pääasiassa vaurautta ja muotia. == Kappaleet == # # # # # # # # # # # # # ==Listasijoitukset== Maa Paras sijoitus Luokitus Myytyjä kopioita Australia 1. 4x platinaa 280 000 Kanada 3. 5x platinaa 500 000 Ranska 19. platinaa 200 000 Saksa 11. platinaa 200 000 Irlanti 5. 3x platinaa 45 000 Uusi-Seelanti 5. 2x platinaa 30 000 Norja 6. platinaa 40 000 Sveitsi 17. kultaa 20 000 Iso-Britannia 4. 3x platinaa 1 000 000 Yhdysvallat (Billboard) 5. 3x platinaa 4 000 000 Suomi 3. kultaa 22 000 == Arvostelut == * Soundi: == Lähteet == Luokka:Vuoden 2004 esikoisalbumit Luokka:Gwen Stefanin albumit
Peik

Peik on alkuaan norjalainen miehen etunimi. Nimen alkuperä on epäselvä, mutta ilmeisesti se on peräisin norjalaisista kansansaduista, joissa erään satuhahmon nimi on mahdollisesti syntynyt suomen kielen poika-sanan pohjalta. On myös esitetty, että nimeen voisi sisältyä suomen sana peikko. Nimestä tuli suosittu suomenruotsalaisten keskuudessa norjalaisen kirjailijan Barbra Ringin Peik-kirjan pohjalta, joka oli käännetty ruotsin kielelle. Kirja oli suosittu 1950- ja 1960-luvuilla, mutta oli kirjoitettu paljon aikaisemmin. Nimi on ollut käytössä harvakseltaan suomenruotsalaisten keskuudessa, ja Peik otettiin Suomen ruotsinkieliseen almanakkaan vuonna 2000. Vuoden 2019 loppuun mennessä Suomessa on Digi- ja väestötietoviraston tietojen mukaan noin 280 henkilöä saanut nimekseen Peik. == Tunnettuja Peikejä == *Peik Andersin (s. 1965), suomalainen esteratsastaja ja ratsastuskouluyrittäjä *Peik Gästrin (1934–2024), suomalainen purjehtija *Peik Johansson, suomalainen toimittaja ja kirjailija *Peik Salminen (s. 1981), suomalainen salibandynpelaaja *Peik Stenberg (s. 1960), suomalainen näyttelijä ja laulaja == Lähteet == * * === Viitteet === Luokka:Etunimet
Matti Alamäki

Juha-Matti Alamäki (s. 28. marraskuuta 1956 Pori) on suomalainen autourheilija. Nuoruudessaan Alamäki harrasti autourheilua monipuolisesti voittaen jäärata-ajon Suomen mestaruuden 1978 ja 1979. Vuonna 1980 hän aloitti rallicross-uransa ja voitti heti ensimmäisellä kaudellaan GT-luokan EM- pronssia ja 1981 EM-kultaa. Seuraavilla muutamilla kausilla menestystä ei tullut, mutta 1985 hän voitti II divisioonan ja joukkuesarjan EM-tittelin. Seuraavaksi kaudeksi aiemmin Porschella ajanut Alamäki vaihtoi Lanciaan, jolla voitti 1986 EM-pronssia ja 1987 hopeaa. Vuonna 1988 Alamäki ryhtyi ajamaan Peugeot’lla, jolla hän voitti mestaruuden vuosina 1988, 1989 ja 1990, kahtena viimeisenä vuotena vieläpä maksimipistein. SM-kultaa Alamäki voitti rallicrossissa vuosina 1986, 1987, 1988 ja 1990. Hän on kilpaillut Pariisi–Dakar-rallissa kartanlukijanaan siskonsa Leena Harkimon silloinen aviomies Hjallis Harkimo. Vuonna 1989 Alamäki valittiin Suomen vuoden moottoriurheilijaksi. ==Lähteet== * Kilpakenttien sankarit 2, Tammi 1993, s. 66–67 Luokka:Suomalaiset autourheilijat Luokka:Vuonna 1956 syntyneet Luokka:Elävät henkilöt
Miehistövyö

Miehistövyö on Suomen puolustusvoimissa kenttäpuvun kanssa käytettävä ruskea nahkavyö. Asevelvollisista sitä ovat käyttäneet miehistöön ja alipäällystöön kuluvat varusmiehet. Upseerikokelaat ja varusmieskersantit eivät ole käyttäneet miehistövyötä, vaan joukkueenjohtajien tapaan päällystö- eli komentovyötä. Siinä on alun perin miekan kantamista varten olkahihna. Myöhemmin miekan asemesta on käytetty sotilaspistoolia. Alun perin sotilas kantoi miehistövyössään patruunataskuja sekä leipälaukkua, mutta nykyään vyön tehtävä on lähinnä housujen ja mahdollisen puukon tai monitoimityökalun kannattelu. Suomen puolustusvoimissa nykyisin käytössä olevien m/91- ja m/05-tyyppisten palveluspukujen kanssa ei enää käytetä komentovyötä. Luokka:Suomen puolustusvoimien varusteet Luokka:Vyöt